ککلمک (لکنت)
مدت زمان تخمینی مطالعه: 2 دقیقه
ککلمک (لکنت) ۷ یاشدان آشاقی اوشاقلاردا باشلانار.
اوشاقلار تخمینن اؤچ یاش اطرافیندا اوزلرنی ایفاده ائتمه قابیلییتینه اولدوقجا اوستالاشمیشلاردیر.
بو یاشلار اوشاغین اولدوقجا اکتیو و ماراقلی اولدوغو دؤورلردیر.
هر آن یئنی آنلایشلارلا تانیش اولماغا و سؤز بازالارینی گئنیشلندیرمه یه حاضیردیر.
ینی و دییشیک حیاتلارینی پایلاشماغا اولدوقجا هوسلی اولان ۳ یاشلی اوشاقلار، بعضی سویلمک ایستدیک لری سؤزو تاپا بیلمیر یا دا تلفظ ائدرکن بعضی سهویلر ائدیرلر.
اینکیشاف ککلملییی (لکنت رشدی)
بو یاش قروپداکی بؤتؤن اوشاقلارین دانیشیقلاری اسناسیندا یئنی سوزلری یا دا جؤمله لری آرد آردا تکرارلادیقلارینا، نفسلرینی سویلمک ایستدیکلری جؤمله نین اوزونلوقیلال کووردیناسیا اولاراق ایستیفاده اتمدیکلرینه و ایغون اولمایان یئرلرده دایانمالار اتدیکلرینه شاهید اولاریق.
چوخ واخت بو دانیشما فورماسی “اینکیشاف ککلملییی (لکنت رشدی)“ اولاراق آدلاندیریلیر.
۲-۷ یاش اوشاقلارین دانیشماقلاریندا مؤشاهیده ائدیلن و نورمال الدوغو دؤشؤنؤلن بو تیپ دانیشیق قؤسورلاری بعضا قالیجی بیر پروبلم حالینا گله بیلر.
نورمال دانیشیق آخیجلیغین ککلمک دن (لکنت) نئه فرقی وار ؟
ککلمکه (لکنت) دانیشیق آخجیلیقیندا اوچ ایشاره وار.
بیرینجی ایشاره : سوزلری و حرفیلری اوزالدیب و چکیر
ایکینجی ایشاره: سوزلری و یا حرفلری تیکرارلا دیییر.
اوچونجی ایشاره: سوزلری و یا حرفلری دییمیر و دانیشیق آخیجلیغی(روانی کلام) باغلانیر و قیفیلانیر.
بیز بونلارین هئچ بیریسینی نورمال دانیشیق آخیجیلیقیندا (روانی طبیعی کلام) گورموروق.
نورمال دانیشیق آخیجیلیقیندا (روانی طبیعی کلام)
نورمال دانیشیق آخیجیلیقیندا (روانی طبیعی کلام) اوشاق دانیشیقیندا بیر کلمه نی تیکرار لاییر و یا دانیشیقین آخیجیلیقیندا (روانی کلام) بیر سسلی دورما و یا سسسیز دورما گورونور .
بیز بو ایشاره لری دانیشیقین آخیجیلیقیندا (روانی کلام) گورسک بونا نورمال دانیشیق آخیجیلیقی دییلر و هئچ بیر مؤراجیعت درمان آلماق اؤچون لازیم دییل.
اوستدکی اوچ ایشاره نی نورمال دانیشیق آخیجیلیغیندا گوررسک لازیمدیر کی حتمن بیر مؤتخصیص و اوزمان طرفیندن دانیشیقیمیزین آخیجلیقی آرانسین.
و بو اوچ ایشاره نی گورنده حتمن بیر گفتاردرمانا مؤراجیعت ائدین و اونلاردان یاردیم و کومک ایستییین.
ککلمک (لکنت) ندیر؟
ککلمک (لکنت)، دانیشمانین آخجیلیغی و ریتمینین، دایانمالار، تکرارلار، اوزاتمالارلا و چوخ وقت بونلارا اولداشلیق ائدن بدن حرکتلری ایله کسیلمه سیدیر.
ککلمنین (لکنت) میقداری و شیدتی، مؤحیطلرده، گؤندن گؤنه، حتی یئنی گؤون ایچریسینده بئله دییشه بیلر.
kas_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab